ᱢᱚᱫᱷᱩᱯᱩᱨ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ

ᱢᱚᱫᱷᱩᱯᱩᱨ ᱡᱚᱸᱠᱥᱚᱱ, ᱥᱴᱮᱥᱚᱱ ᱠᱳᱰ MDP, ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱫᱮᱣᱜᱷᱚᱨ ᱦᱚᱱᱚᱛ ᱨᱮ ᱢᱚᱫᱷᱩᱯᱩᱨ ᱥᱚᱦᱚᱨ ᱥᱮᱵᱟ ᱦᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱱᱚᱜᱚᱨ ᱟᱨ ᱥᱩᱨᱼᱥᱩᱯᱩᱨ ᱴᱚᱴᱷᱟ ᱠᱚ ᱫᱤᱥᱚᱢ ᱨᱮᱱᱟᱜ ᱵᱷᱤᱱᱟᱹ ᱵᱷᱤᱱᱟᱹ ᱢᱟᱦᱟᱱᱚᱜᱚᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱦᱟᱵᱽᱲᱟ–ᱫᱤᱞᱞᱤ ᱢᱩᱬ ᱞᱟᱭᱤᱱ ᱞᱮᱠᱟᱛᱮ ᱢᱩᱜᱚᱞᱥᱚᱨᱟᱭ–ᱯᱟᱴᱱᱟ ᱰᱟᱦᱟᱨ ᱟᱨ ᱢᱚᱫᱷᱩᱯᱩᱨ-ᱜᱤᱨᱤᱰᱤᱦ-ᱠᱳᱰᱟᱨᱢᱟ ᱞᱟᱭᱤᱱ ᱨᱮ ᱵᱟᱨᱭᱟ ᱰᱟᱦᱟᱨ ᱢᱮᱱᱟᱜᱼᱟ ᱾ ᱢᱚᱫᱷᱩᱯᱩᱨ–ᱜᱤᱨᱤᱰᱤᱦ–ᱠᱳᱰᱟᱨᱢᱟ ᱰᱟᱦᱟᱨ ᱫᱚ ᱢᱤᱫᱴᱟᱹᱝ ᱥᱤᱝᱜᱮᱞ ᱵᱨᱚᱰ-ᱜᱮᱡᱽ ᱞᱟᱭᱤᱱ ᱠᱟᱱᱟ ᱾ ᱱᱚᱣᱟ ᱰᱟᱦᱟᱨ ᱨᱮᱱᱟᱜ ᱡᱤᱞᱤᱧ ᱫᱚ ᱑᱓᱗ ᱠᱤᱞᱚᱢᱤᱴᱚᱨ (᱘᱕ ᱢᱤᱞ) ᱢᱮᱱᱟᱜᱼᱟ ᱾ ᱱᱚᱸᱰᱮ ᱫᱚ ᱯᱩᱱᱭᱟᱹ ᱯᱞᱮᱴᱯᱷᱚᱨᱢ ᱢᱮᱱᱟᱜᱼᱟ ᱟᱨ ᱫᱤᱱᱟᱹᱢ ᱦᱤᱞᱚᱜ ᱟᱹᱰᱤ ᱜᱟᱱ ᱴᱨᱮᱱᱮ ᱥᱟᱸᱵᱽᱲᱟᱣᱟ ᱾ ᱢᱚᱫᱷᱩᱯᱩᱨ  ᱨᱮ ᱢᱮᱱᱟᱜᱼᱟ  ᱾Falling Rain Genomics, Inc - Madhupur ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱒᱒᱘ ᱢᱤᱴᱚᱨ (᱗᱔᱘ ᱯᱷᱤᱴ) ᱢᱮᱱᱟᱜᱼᱟ ᱾

ᱟᱨᱦᱚᱸ ᱵᱟᱹᱲᱛᱤ
ᱯᱷᱮᱵᱨᱩᱣᱟᱨᱤ ᱒᱐᱒᱐ ᱨᱮ ᱗.᱕᱔ ᱠᱤᱞᱚᱢᱤᱴᱚᱨ ᱡᱤᱞᱤᱧ ᱢᱚᱫᱷᱩᱯᱩᱨ ᱵᱟᱭᱯᱟᱥ ᱞᱟᱭᱤᱱ ᱞᱟᱹᱜᱤᱫ ᱢᱤᱫ ᱢᱩᱪᱟᱹᱫ ᱴᱷᱟᱶ ᱥᱚᱨᱵᱷᱮ ᱞᱟᱹᱜᱤᱫ ᱮᱢ ᱦᱩᱭ ᱞᱮᱱᱟ, ᱡᱟᱦᱟᱸ ᱨᱮᱱᱟᱜ ᱵᱮᱱᱟᱣ ᱛᱟᱭᱚᱢ  ᱠᱷᱚᱱ ᱴᱨᱮᱱ ᱠᱚᱫᱚ ᱢᱚᱫᱷᱩᱯᱩᱨ ᱨᱮ ᱞᱳᱠᱳ ᱨᱤᱵᱟᱨᱥᱟᱞ ᱵᱟᱹᱱᱩᱜ ᱠᱷᱟᱱ  ᱟᱨ  ᱫᱷᱟᱹᱨᱤᱡ ᱪᱟᱞᱟᱣ ᱫᱟᱲᱮᱭᱟᱜᱼᱟ ᱾ ᱱᱚᱝᱠᱟ ᱛᱮ ᱢᱚᱫᱷᱩᱯᱩᱨ ᱨᱮ ᱤᱱᱡᱤᱱ ᱵᱚᱫᱚᱞ ᱨᱮ ᱓᱐ ᱴᱤᱯᱤᱡ ᱠᱷᱚᱱ ᱰᱷᱮᱨ ᱚᱠᱛᱚ ᱵᱟᱭ ᱦᱟᱛᱟᱣ ᱫᱟᱲᱮᱭᱟᱜᱼᱟ ᱾ ᱡᱚᱲᱟᱣ ᱯᱨᱚᱡᱮᱠᱴ ᱨᱮᱱᱟᱜ ᱠᱷᱚᱨᱚᱪ ᱫᱚ ᱒᱘᱑ ᱠᱚᱨᱚᱲ ᱴᱟᱠᱟ ᱢᱮᱱᱟᱜᱼᱟ ᱾

ᱥᱩᱵᱤᱫᱷᱟ
ᱢᱩᱬᱩᱛ ᱵᱮᱵᱚᱥᱛᱟ ᱠᱚᱫᱚ ᱦᱩᱭᱩᱜ ᱠᱟᱱᱟ: ᱣᱮᱴᱤᱝ ᱚᱲᱟᱜ, ᱠᱚᱢᱯᱩᱴᱚᱨᱤᱡᱮᱰ ᱨᱤᱡᱚᱨᱵᱮᱥᱚᱱ ᱵᱮᱵᱚᱥᱛᱟ, ᱨᱤᱡᱚᱨᱵᱮᱥᱚᱱ ᱠᱟᱣᱩᱱᱴᱚᱨ ᱟᱨ ᱵᱟᱨ ᱪᱟᱠᱟ ᱜᱟᱹᱰᱤ ᱟᱨ ᱯᱩᱱ ᱪᱟᱠᱟ ᱜᱟᱹᱰᱤ ᱯᱟᱨᱠᱤᱝ ᱾ ᱜᱟᱹᱰᱤ ᱠᱚᱫᱚ ᱥᱴᱮᱥᱚᱱ ᱯᱨᱟᱢᱤᱥ ᱨᱮ ᱥᱮᱞᱮᱫᱚᱜ ᱨᱮᱱᱟᱜ ᱫᱟᱣ ᱢᱮᱱᱟᱜᱼᱟ ᱾ ᱥᱴᱮᱥᱚᱱ ᱨᱮ ᱢᱤᱫ ᱮᱥ.ᱴᱤ.ᱰᱤ./ᱟᱭᱤ.ᱮᱥ.ᱰᱤ./ᱯᱤ.ᱥᱤ.ᱳ. ᱴᱮᱞᱤᱯᱷᱳᱱ ᱵᱩᱴᱷ, ᱮᱴᱤ.ᱮᱢ. ᱠᱚᱣᱩᱱᱴᱟᱨ, ᱴᱚᱣᱞᱮᱴ, ᱨᱮᱯᱷᱮᱨᱮᱥᱴᱮᱱᱴ ᱚᱲᱟᱜ, ᱪᱟᱭ ᱥᱴᱚᱞ ᱟᱨ ᱵᱩᱠ ᱥᱴᱚᱞ ᱦᱚᱸ ᱢᱮᱱᱟᱜᱼᱟ ᱾

ᱯᱞᱮᱴᱯᱷᱚᱨᱢ ᱠᱚ
ᱯᱩᱱᱭᱟᱹ ᱯᱞᱮᱴᱯᱷᱚᱨᱢ ᱢᱮᱱᱟᱜᱼᱟ ᱾ ᱢᱤᱫ ᱢᱚᱫᱷᱩᱯᱩᱨ-ᱜᱤᱨᱤᱰᱤᱦ-ᱠᱳᱰᱟᱨᱢᱟ ᱞᱟᱭᱤᱱ ᱨᱮ  ᱟᱨ  ᱠᱷᱚᱱ ᱢᱤᱫ ᱴᱟᱨᱢᱤᱱᱟᱞ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱟᱨ ᱱᱚᱣᱟ ᱫᱚ ᱠᱳᱰᱟᱨᱢᱟ ᱟᱨ ᱜᱤᱨᱤᱰᱤᱦ ᱠᱷᱚᱱ ᱴᱨᱮᱱ ᱞᱟᱹᱜᱤᱫ ᱵᱮᱵᱷᱟᱨᱚᱜᱼᱟ ᱾ ᱵᱟᱱᱟᱨ ᱯᱞᱮᱴᱯᱷᱚᱨᱢ ᱥᱟᱶ ᱡᱚᱲᱟᱣ ᱟᱠᱟᱱ ᱵᱟᱨᱭᱟ ᱯᱷᱩᱴ ᱚᱵᱷᱚᱨ ᱵᱨᱤᱡᱽ ᱢᱮᱱᱟᱜᱼᱟ ᱾ ᱯᱚᱞ ᱠᱚᱨᱮ ᱫᱚ ᱴᱮᱸᱰᱟ ᱠᱚ ᱥᱟᱶᱛᱮ ᱴᱨᱚᱞᱤ ᱠᱚ ᱞᱟᱹᱜᱤᱫ ᱦᱚᱸ ᱞᱟᱛᱟᱨ ᱟᱬᱜᱚ ᱢᱮᱱᱟᱜᱼᱟ ᱾

ᱴᱨᱮᱱ ᱠᱚ

ᱵᱟᱹᱲᱛᱤ ᱜᱟᱱ ᱴᱨᱮᱱ ᱠᱚᱫᱚ ᱢᱚᱫᱷᱩᱯᱩᱨ ᱡᱚᱸᱠᱥᱚᱱ ᱨᱮ ᱛᱤᱸᱜᱩᱭᱟ, ᱡᱟᱦᱟᱸ ᱫᱚ ᱦᱟᱣᱲᱟ-ᱫᱤᱞᱞᱤ ᱢᱩᱬ ᱞᱟᱭᱤᱱ ᱨᱮᱱᱟᱜ ᱟᱥᱟᱱᱥᱳᱞ-ᱯᱟᱴᱱᱟ ᱦᱟᱹᱴᱤᱧ ᱨᱮ ᱪᱟᱞᱟᱜᱼᱟ, ᱡᱟᱦᱟᱸ ᱨᱮ ᱨᱟᱡᱽᱫᱷᱟᱱᱤ ᱮᱠᱥᱯᱨᱮᱥ ᱞᱮᱠᱟᱱ ᱯᱨᱤᱢᱤᱭᱟᱢ ᱴᱨᱮᱱ ᱦᱚᱸ ᱥᱮᱞᱮᱫ ᱢᱮᱱᱟᱜᱼᱟ ᱾

ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱠᱚ
ᱢᱚᱫᱷᱩᱯᱩᱨ ᱡᱚᱸᱠᱥᱚᱱ ᱨᱮᱱᱟᱜ ᱥᱩᱨ ᱩᱰᱟᱹᱱ ᱰᱟᱹᱦᱤ ᱠᱚ ᱢᱮᱱᱟᱜᱼᱟ :

 ᱫᱮᱣᱜᱷᱚᱨ ᱩᱰᱟᱹᱱ ᱰᱟᱹᱦᱤ, ᱡᱷᱟᱨᱠᱷᱚᱸᱰ   
 ᱵᱤᱨᱥᱟ ᱢᱩᱱᱰᱟ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ, ᱨᱟᱺᱪᱤ   
ᱱᱮᱛᱟᱡᱤ 
ᱥᱩᱵᱷᱟᱥ ᱪᱚᱸᱫᱽᱨᱚ ᱵᱳᱥ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ, ᱠᱚᱞᱠᱟᱛᱟ   288 kilometres (179 mi)
ᱠᱟᱡᱤ ᱱᱟᱡᱽᱨᱩᱞ ᱤᱥᱞᱟᱢ ᱩᱰᱟᱹᱱ ᱰᱟᱹᱦᱤ, ᱫᱩᱨᱜᱟᱯᱩᱨ   126 kilometres (78 mi)
 ᱜᱟᱭᱟ ᱩᱰᱟᱹᱱ ᱰᱟᱹᱦᱤ, ᱵᱤᱦᱟᱨ  
 ᱞᱳᱠ ᱱᱟᱭᱚᱠ ᱡᱚᱭᱯᱨᱚᱠᱟᱥ ᱩᱰᱟᱹᱱ ᱰᱟᱹᱦᱤ, ᱯᱟᱴᱱᱟ,  

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 ᱢᱚᱫᱷᱩᱯᱩᱨ ᱡᱚᱸᱠᱥᱚᱱ ᱱᱚᱠᱥᱟ

ᱛᱷᱚᱠ:ᱫᱮᱣᱜᱷᱚᱨ ᱦᱚᱱᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱚ
ᱛᱷᱚᱠ:ᱟᱥᱟᱱᱥᱳᱞ ᱨᱮᱞᱣᱮ ᱦᱟᱹᱴᱤᱧ